CELEX: 31978R0852
Language: el
Date: 1978-04-24 00:00:00
Title: Κανονισμός (ΕΟΚ) αριθ. 852/78 του Συμβουλίου της 24ης Απριλίου 1978 περί τροποποιήσεως του κανονισμού (ΕΟΚ) αριθ. 1569/72 «περί προβλέψεως ειδικών μέτρων για τους κραμβόσπορους και γογγυλόσπορους», και περί καταργήσεως του κανονισμού (ΕΟΚ) αριθ. 2713/72

Avis juridique important

|

31978R0852

Κανονισμός (ΕΟΚ) αριθ. 852/78 του Συμβουλίου της 24ης Απριλίου 1978 περί τροποποιήσεως του κανονισμού (ΕΟΚ) αριθ. 1569/72 «περί προβλέψεως ειδικών μέτρων για τους κραμβόσπορους και γογγυλόσπορους», και περί καταργήσεως του κανονισμού (ΕΟΚ) αριθ. 2713/72  

Επίσημη Εφημερίδα αριθ. L 116 της 28/04/1978 σ. 0006 - 0006 Φινλανδική ειδική έκδοση: Κεφάλαιο 3 τόμος 9 σ. 0223  Ελληνική ειδική έκδοση: Κεφάλαιο 03 τόμος 21 σ. 0005  Σουηδική ειδική έκδοση: Κεφάλαιο 3 τόμος 9 σ. 0223 

ΚΑΝΟΝΙΣΜΟΣ (ΕΟΚ) αριθ. 852/78 ΤΟΥ ΣΥΜΒΟΥΛΙΟΥ της 24ης Απριλίου 1978 περί τροποποιήσεως του κανονισμού (ΕΟΚ) αριθ. 1569/72 "περί προβλέψεως ειδικών μέτρων για τους κραμβόσπορους και γογγυλόσπορους και καταργήσεως του κανονισμού (ΕΟΚ) αριθ. 2713/72"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 2560/77(2), και ιδίως το άρθρο 36,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1569/72 του Συμβουλίου της 20ής Ιουλίου 1972 περί προβλέψεως ειδικών μέτρων για τους κραμβόσπορους και γογγυλόσπορους(3), όπως τροποποιήθηκε τελευταία από τον κανονισμό (ΕΟΚ) αριθ. 3477/73(4) καθιέρωσε σύστημα διαφορικών  ποσών για τους εν λόγω σπόρους που συγκομίζονται στην Κοινότητα, μεταποιούνται ή εξάγονται σε τρίτες χώρες- ότι, λαμβανομένης υπόψη της ελλείψεως νομισματικών εξισωτικών ποσών στον τομέα αυτό και προς το σκοπό αποφυγής οιουδήποτε κινήτρου ώστε σπόρος  συγκομισθείς σε Κράτος Μέλος ασθενούς νομίσματος να προσφέρεται στην παρέμβαση σε Κράτος Μέλος ισχυρού νομίσματος, το άρθρο 6 του εν λόγω κανονισμού περιορίζει την παρέμβαση στην Ομοσπονδιακή Δημοκρατία της Γερμανίας και στις χώρες της Benelux στους  σπόρους που συγκομίζονται αντιστοίχως στις χώρες αυτές- ότι ο κανονισμός (ΕΟΚ) αριθ. 2713/72 του Συμβουλίου της 19ης Δεκεμβρίου 1972 περί της παρεμβάσεως για τους κραμβόσπορους και γογγυλόσπορους τους συγκομιζόμενους στη Δανία και στο Ηνωμένο Βασίλειο(5), περιορίζει επίσης την παρέμβαση στη Δανία και στο  Ηνωμένο Βασίλειο στους κραμβόσπορους και γογγυλόσπορους που συγκομίζονται αντιστοίχως σε καθεμιά από τις χώρες αυτές, εφ' όσον οι τιμές παρεμβάσεως που εφαρμόζονται σ' αυτές τις δύο χώρες είναι κατώτερες των ισχυουσών στα λοιπά Κράτη Μέλη- ότι οι τιμές  παρεμβάσεως που εφαρμόζονται σ' αυτά τα δύο Κράτη Μέλη έχουν προσεγγίσει τη στιγμή αυτή το επίπεδο της κοινής τιμής- ότι, ως εκ τούτου, ο κανονισμός (ΕΟΚ) αριθ. 2713/72 πρέπει να καταργηθεί- ότι, προς αποφυγή των ανωτέρω περιγραφεισών στρεβλώσεων, η παρέμβαση σε κάθε Κράτος Μέλος πρέπει να περιορίζεται στους σπόρους οι οποίοι συγκομίζονται στο έδαφος του Κράτους Μέλους αυτού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 6 του κανονισμού (ΕΟΚ) αριθ. 1569/72 αντικαθίσταται ως κατωτέρω:  "Άρθρο 6 Κραμβόσποροι και γογγυλόσποροι συγκομισθέντες σε ένα Κράτος Μέλος δύνανται να προσφέρονται στην παρέμβαση μόνο στο έδαφος του Κράτους Μέλους αυτού."  Άρθρο 2  Ο κανονισμός (ΕΟΚ) αριθ. 2713/72 καταργείται.   Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος Μέλος.  Έγινε στο Λουξεμβούργο, στις 24 Απριλίου 1978.  Για το Συμβούλιο Ο Πρόεδρος P. DALSAGER  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 303 της 28.11.1977, σ. 1.  (3) ΕΕ αριθ. Ν 167 της 25.7.1972, σ. 9.  (4) ΕΕ αριθ. Ν 357 της 28.12.1973, σ. 6.  (5) ΕΕ αριθ. Ν 291 της 28.12.1972, σ. 14.